Lægstbjóðendum hafnað eftir útboð á Útnesvegi Vegagerðin hefur ákveðið að ganga til samninga við Stafnafell ehf. í Snæfellsbæ um endurbyggingu Útnesvegar , frá Háahrauni að Saxhóli á Snæfellsnesi . Tilboð í verkið voru opnuð í desember og átti fyrirtækið þriðja lægsta tilboðið í verkið að upphæð rúmar 176 milljónir króna eða um 82,4% af kostnaðaráætlun Vegagerðarinnar . Jafnframt hefur Vegagerðin hafnað tveimur lægstu tilboðunum frá Burkney ehf , sem bauð tæpar 170 milljónir króna , og frá Berglín ehf. sem bauð tæpar 160 milljónir króna í verkið . Magnús Valur Jóhannsson svæðisstjóri Norvestursvæðis Vegagerðarinnar segir að umræddum tilboðum hafi verið hafnað þar sem verktakar hafi ekki aflað nauðsynlegra gagna í tíma vegna tilboðanna . Magnús segir að kröfur til verktaka aukist í takt við stærð verka , bæði fjárhagslegar og verklegar og á það hafi reynt í þessu verki . Hann telur að samningagerð við Stafnafell ljúki á næstu dögum ef ekkert óvænt kemur uppá . Myndin er frá Klifhrauni á Snæfellsnesi . Ljósm. Mats Wibe Lund